
ΠΕΡΙΕΧΟΜΕΝΑ 

ΑΠΟΦΑΣΕΙΣ 

1 Κανονισμός Διδακτορικών Σπουδών του Παιδα¬ 
γωγικού Τμήματος Δημοτικής Εκπαίδευσης της 
Παιδαγωγικής Σχολής του Πανεπιστημίου Δυτι¬ 
κής Μακεδονίας. 

2 Κανονισμός Διδακτορικών Σπουδών του Τμήμα¬ 
τος Μηχανικών Πληροφορικής και Τηλεπικοινωνι¬ 
ών της Πολυτεχνικής Σχολής του Πανεπιστημίου 
Δυτικής Μακεδονίας. 


ΑΠΟΦΑΣΕΙΣ 

Αριθμ. 2031 _ (1) 

Κανονισμός Διδακτορικών Σπουδών του Παιδα¬ 
γωγικού Τμήματος Δημοτικής Εκπαίδευσης της 
Παιδαγωγικής Σχολής του Πανεπιστημίου Δυτι¬ 
κής Μακεδονίας. 

Η ΣΥΓΚΛΗΤΟΣ ΤΟΥ 

ΠΑΝΕΠΙΣΤΗΜΙΟΥ ΔΥΤΙΚΗΣ ΜΑΚΕΔΟΝΙΑΣ 

Έχοντας υπόψη: 

1. Τις διατάξεις του άρθρου 45, παρ. 2 του ν. 4485/2017 
(ΦΕΚ 114/τ.Α'/4-8-2017), σύμφωνα με τις οποίες «Με 
απόφαση της Συνέλευσης του Τμήματος, καταρτίζεται 
ο Κανονισμός Διδακτορικών Σπουδών του Τμήματος, ο 
οποίος εγκρίνεται από τη Σύγκλητο, δημοσιεύεται στην 
Εφημερίδα της Κυβερνήσεως, αναρτάται στο διαδικτυα¬ 
κό τόπο του Ιδρύματος και κοινοποιείται στο Υπουργείο 
Παιδείας, Έρευνας και Θρησκευμάτων». 

2. Τις διατάξεις του άρθρου 85, παρ. 6, εδ. β του 
ν. 4485/2017 (ΦΕΚ 114/τ.Α'/4-8-2017), σύμφωνα με 
τις οποίες «Τα Α.Ε.Ι. οφείλουν, μέσα σε προθεσμία 
έξι (6) μηνών από την έναρξη του παρόντος νόμου, να 
καταρτίσουν και να δημοσιεύσουν τους Κανονισμούς 
του άρθρου 45». 

3. Την αριθμ. 6671/2016 (ΦΕΚ 2802/τ.Β76-9-2016) από¬ 
φαση της Συγκλήτου του Πανεπιστημίου Δυτικής Μακε¬ 
δονίας, σχετικά με την «Έγκριση απόφασης του Πρύτανη 
του Πανεπιστημίου Δυτικής Μακεδονίας περί ορισμού 
Αναπληρωτών Πρύτανη, μεταβίβαση αρμοδιοτήτων σε 
αυτούς και καθορισμού της σειράς αναπλήρωσης του 
Πρύτανη». 


4. Το απόσπασμα πρακτικών της Συνέλευσης του Παι- 
δαγωγικού Τμήματος Δημοτικής Εκπαίδευσης της Παιδα¬ 
γωγικής Σχολής του Πανεπιστημίου Δυτικής Μακεδονίας 
(συνεδρίαση αριθμ. 327/12-6-2018). 

5. Το απόσπασμα πρακτικών της Συγκλήτου του Πα¬ 
νεπιστημίου Δυτικής Μακεδονίας (συνεδρίαση αριθμ. 
73/14-11-2018). 

6. Το γεγονός ότι από τις διατάξεις της απόφασης 
αυτής δεν προκαλείται δαπάνη σε βάρος του κρατικού 
προϋπολογισμού, αποφασίζουμε: 

την έγκριση του Κανονισμού Διδακτορικών Σπουδών 
του Παιδαγωγικού Τμήματος Δημοτικής Εκπαίδευσης 
της Παιδαγωγικής Σχολής του Πανεπιστημίου Δυτικής 
Μακεδονίας ως ακολούθως: 

Άρθρο 1 

Γενικές Αρχές 

Το Παιδαγωγικό Τμήμα Δημοτικής Εκπαίδευσης της 
Παιδαγωγικής Σχολής, του Πανεπιστημίου Δυτικής Μα¬ 
κεδονίας οργανώνει και λειτουργεί διδακτορικές σπου¬ 
δές σύμφωνα με τις διατάξεις του ν. 4485/2017 και των 
εν ισχύ σχετικών διατάξεων και αποφάσεων. 

Το Διδακτορικό Δίπλωμα αποτελεί ακαδημαϊκό τίτλο, 
ο οποίος πιστοποιεί την εκπόνηση πρωτότυπης επιστη¬ 
μονικής έρευνας και την ουσιαστική συνεισφορά του/ 
της κατόχου στην εξέλιξη της επιστήμης και της γνώσης 
στον αντίστοιχο επιστημονικό κλάδο. 

Οι διδακτορικές σπουδές αποσκοπούν μέσω της ακα¬ 
δημαϊκής έρευνας στην παραγωγή πρωτότυπης επιστη¬ 
μονικής γνώσης στον τομέα των Επιστημών της Αγωγής. 

Άρθρο 2 

Δικαίωμα υποβολής αίτησης 

Δικαίωμα υποβολής αίτησης εκπόνησης διδακτορικής 
διατριβής έχουν όσοι/ες πληρούν τις εξής δύο προϋ¬ 
ποθέσεις: 

1) Είναι κάτοχοι πτυχίου Α.Ε.Ι. (Πανεπιστήμιου ήΤ.Ε.Ι.) 
της ημεδαπής ή αναγνωρισμένου ως ισότιμου ιδρύματος 
της αλλοδαπής. 

2) Είναι κάτοχοι Διπλώματος Μεταπτυχιακών Σπου¬ 
δών (Δ.Μ.Σ.) Α.Ε.Ι. της ημεδαπής ή αναγνωρισμένου ως 
ισότιμου της αλλοδαπής ή ενιαίου και αδιάσπαστου 
τίτλου σπουδών μεταπτυχιακού επιπέδου (άρθρο 46 
του ν. 4485/2017). 

Άρθρο 3 

Διαδικασία επιλογής υποψηφίων 

Προκήρυξη για την επιλογή υποψηφίων διδακτόρων 
γίνεται μία φορά κάθε ακαδημαϊκό έτος, κατά τους μήνες 
Σεπτέμβριο - Νοέμβριο ή όποτε άλλοτε κρίνει σκόπιμο 
η Συνέλευση του Τμήματος. 

Στην προκήρυξη ορίζονται: 

α) Η χρονική διάρκεια υποβολής των αιτήσεων. 

β) Τα γνωστικά πεδία στα οποία δύνανται οι υποψήφιοι 
να εκπονήσουν διατριβή καθώς και ο αριθμός εισακτέων 
ανά γνωστικό πεδίο. 

γ) Τα δικαιολογητικά που θα συνοδεύουν την αίτηση. 

Στην αίτηση υποψηφιότητας θα πρέπει να αναγρά¬ 
φεται: 

(1) Ο προτεινόμενος τίτλος της διατριβής. 

(2) Η προτεινόμενη γλώσσα εκπόνησης της διατριβής. 

(3) Ο/Η προτεινόμενος/η επιβλέπων/πουσα της δια¬ 
τριβής. 

(4) Αναλυτικό βιογραφικό σημείωμα του/της υποψη¬ 
φίου/ας. 

(5) Προσχέδιο - υπόμνημα της προς εκπόνηση διδα¬ 
κτορικής διατριβής. 

Η Συνέλευση του Τμήματος αφού λάβει υπόψη τις αι¬ 
τήσεις που έχουν υποβληθεί, τις κατηγοριοποιεί με βάση 
την συνάφεια του ερευνητικού αντικειμένου και ορίζει 
μία τριμελή επιτροπή ανά κατηγορία αιτήσεων, αποτε- 
λούμενες από μέλη ΔΕΠ του Τμήματος. Οι επιτροπές εξε¬ 
τάζουν όλα τα συνυποβαλλόμενα με την αίτηση έγγραφα 
και καλούν σε συνέντευξη τον/την υποψήφιο/α. Ακο¬ 
λούθως οι επιτροπές συντάσσουν αναλυτικό υπόμνημα, 
στο οποίο αναγράφονται οι λόγοι για τους οποίους κάθε 
υποψήφιος/α πληροί ή δεν πληροί τις προϋποθέσεις 
προκειμένου να γίνει αποδεκτός/ή και το υποβάλλουν 
στη Συνέλευση. Εάν ο/η υποψήφιος/α στην αίτησή του/ 
της δεν προτείνει επιβλέποντα/πουσα καθηγητή/τρια 
αυτός/τή προτείνεται από την επιτροπή και τίθεται προς 
έγκριση από τη Συνέλευση. 

Η Συνέλευση του Τμήματος συνεκτιμά το υπόμνη¬ 
μα της επιτροπής με την γνώμη του προτεινόμενου 
επιβλέποντα και εγκρίνει ή απορρίπτει αιτιολογημέ¬ 
να την αίτηση του/της υποψηφίου/ας. Στην εγκριτική 
απόφαση ορίζεται επίσης η γλώσσα συγγραφής της 
διδακτορικής διατριβής. 

Οι προκηρύξεις θέσεων υποψηφίων διδακτόρων αναρ- 
τώνται στον ιστότοπο του Τμήματος. 

Αλλαγή τίτλου ή γλώσσας 

Αλλαγή του τίτλου της διδακτορικής διατριβής ή 
γλώσσας εκπόνησής της μπορεί να γίνει κατόπιν τεκμη¬ 
ριωμένης εισηγήσεως της Τριμελούς Συμβουλευτικής 
Επιτροπής και έγκρισης από τη Συνέλευση του Τμήματος. 

Άρθρο 4 

Επίβλεψη Διδακτορικής Διατριβής 

1. Δικαίωμα επίβλεψης διδακτορικών διατριβών έχουν: 

(α) Τα μέλη ΔΕΠ α' βαθμίδας, αναπληρωτή και επίκου¬ 
ρου του οικείου ή άλλου Α.Ε.Ι. 

(β) Ερευνητές Α', Β' ή Γ' βαθμίδας από ερευνητικά 
κέντρα του άρθρου 13Α του ν. 4310/2014 και τις προ¬ 
βλέψεις του άρθρου 39.1 του ν. 4485/2017, συμπεριλαμ¬ 


βανομένων των ερευνητικών κέντρων της Ακαδημίας 
Αθηνών και του Ιδρύματος Ιατροβιολογικών Ερευνών 
της Ακαδημίας Αθηνών. 

Κάθε μέλος ΔΕΠ δύναται να επιβλέψει συνολικά 
επτά (7) διδακτορικές διατριβές, είτε με επίβλεψη είτε 
με συνεπίβλεψη. Στην περίπτωση συνεπίβλεψης συντάσ- 
σεται Ειδικό Πρωτόκολλο Συνεργασίας. 

2. Τριμελής Συμβουλευτική Επιτροπή 

Η Συνέλευση του Τμήματος αναθέτει στον προτεινό- 
μενο επιβλέποντα την επίβλεψη της Διδακτορικής Δι¬ 
ατριβής και ορίζει Τριμελή Συμβουλευτική Επιτροπή, 
με αρμοδιότητα να πλαισιώνει και να υποστηρίζει την 
εκπόνηση και τη συγγραφή της. 

Μέλη τηςΤριμελούς Συμβουλευτικής Επιτροπής 

Στη Τριμελή Συμβουλευτική Επιτροπή μετέχουν ως 
μέλη ο επιβλέπων και δύο ακόμη μέλη ΔΕΠ α' βαθμίδας, 
αναπληρωτή και επίκουρου από το οικείο ή άλλο Α.Ε.Ι. 
ή Καθηγητές αναγνωρισμένων ως ομοταγών ιδρυμάτων 
της αλλοδαπής, οι οποίοι είναι κάτοχοι διδακτορικού 
διπλώματος, ερευνητές των βαθμιδών Α', Β' ή Γ' από 
ερευνητικά κέντρα του άρθρου 13Α του ν. 4310/2014 
και τις προβλέψεις του άρθρου 39.1 του ν. 4485/2017, 
συμπεριλαμβανομένων των ερευνητικών κέντρων της 
Ακαδημίας Αθηνών και του Ιδρύματος Ιατροβιολογικών 
Ερευνών της Ακαδημίας Αθηνών ή από αναγνωρισμέ¬ 
να ερευνητικά κέντρα ή ινστιτούτα της αλλοδαπής και 
έχουν το ίδιο ή συναφές γνωστικό αντικείμενο με την 
υπό κρίση διδακτορική διατριβή. Ως μέλη τηςΤριμελούς 
Συμβουλευτικής Επιτροπής μπορούν να οριστούν και 
καθηγητές που βρίσκονται σε επιστημονική άδεια. 

Στην Τριμελή Συμβουλευτική Επιτροπή μετέχει τουλά¬ 
χιστον ένα (1) μέλος ΔΕΠ από το οικείο Τμήμα. 

Ο/Η Επιβλέπων/ουσα Καθηγητής/τρια καθοδηγεί και 
υποστηρίζει την έρευνα του/της υποψηφίου/ας διδά¬ 
κτορα. Ειδικότερα, η άμεση συνεργασία Επιβλέποντος 
και υποψηφίου διδάκτορα πρέπει να είναι τακτική και 
συνεχής. 

Αντικατάσταση επιβλέποντος/ουσας 

Αν για οποιονδήποτε λόγο ο/η επιβλέπων/ουσα εκλεί- 
ψει ή διαπιστωμένα αδυνατεί να τελέσει χρέη επιβλέπο- 
ντος/πουσας για ένα έτος, η Συνέλευση του Τμήματος, 
εκτιμώντας τις περιστάσεις, αναθέτει σε άλλον/η την 
επίβλεψη, ύστερα από αίτηση του/της υποψήφιου/ας 
διδάκτορα και γνώμη του προτεινόμενου επιβλέποντος, 
διαφορετικά σε ένα από τα άλλα δύο (2) μέλη της τριμε¬ 
λούς συμβουλευτικής επιτροπής, ακόμη και καθ' υπέρ¬ 
βαση του μέγιστου αριθμού υποψήφιων διδακτόρων 
που μπορεί να επιβλέπεται από κάθε επιβλέποντα που 
ορίζει ο παρών Κανονισμός. 

Αν ο/η αρχικός/ή επιβλέπων/ουσα μετακινηθεί σε 
άλλο Α.Ε.Ι. ή Τμήμα Α.Ε.Ι. ή συνταξιοδοτηθεί, συνεχίζει 
να τελεί χρέη επιβλέποντος των διδακτορικών διατριβών 
που έχει αναλάβει, και ο τίτλος απονέμεται από το Α.Ε.Ι. 
στο οποίο ανήκει το Τμήμα, όπου ξεκίνησε η εκπόνηση 
της διατριβής. 

Δημοσιοποίηση εισακτέων 

Μετά τον ορισμό από τη Συνέλευση του Τμήματος της 
Τριμελούς Συμβουλευτικής Επιτροπής, αναρτώνται στην 
ελληνική και στην αγγλική γλώσσα στον διαδικτυακό 

τόπο του Τμήματος τα ονόματα των υποψηφίων διδα¬ 
κτόρων και των μελών της Τριμελούς Συμβουλευτικής 
Επιτροπής, ο τίτλος και σύντομη περίληψη της προς εκ¬ 
πόνηση διδακτορικής διατριβής. 

Άρθρο 5 

Εκπόνηση Διδακτορικής Διατριβής 

με Συνεπίβλεψη 

Για την εκπόνηση διδακτορικών διατριβών με συνε¬ 
πίβλεψη το Τμήμα δύναται να συνεργάζεται με Τμήμα¬ 
τα Α.Ε.Ι. της ημεδαπής και της αλλοδαπής, καθώς και 
με ερευνητικά κέντρα και ινστιτούτα του άρθρου 13Α 
του ν. 4310/2014, συμπεριλαμβανομένων των ερευνητι¬ 
κών κέντρων της Ακαδημίας Αθηνών και του Ιδρύματος 
Ιατροβιολογικών Ερευνών της Ακαδημίας Αθηνών, όπως 
ορίζει η παρ. 3. του άρθρου 43 του ν. 4485/2017. 

Στην περίπτωση αυτή, τη διοικητική ευθύνη της εκπό¬ 
νησης της διδακτορικής διατριβής αναλαμβάνει ένα από 
τα συνεργαζόμενα ιδρύματα, ορίζεται ένας επιβλέπων 
από κάθε συνεργαζόμενο Ίδρυμα/φορέα και η εκπόνηση 
της διατριβής διαρκεί τουλάχιστον τρία (3) έτη από τον 
ορισμό των επιβλεπόντων μελών ΔΕΠ/ερευνητών. 

Καταρτίζεται μεταξύ των συνεργαζομένων τμημάτων 
Ειδικό Πρωτόκολλο Συνεργασίας (Ε.Π.Σ.) στο οποίο ορί¬ 
ζονται τα σχετικά με τη διαδικασία επιλογής υποψηφίων, 
την εκπόνηση της διατριβής, καθώς και της χορήγησης 
ενιαίου ή χωριστού τίτλου κ.ά. 

Τα σχετικά με τη διαδικασία εκπόνησης, χορήγησης 
ενιαίου ή χωριστού τίτλου κ.ά., προβλέπονται στο σχε¬ 
τικό Ειδικό Πρωτόκολλο Συνεργασίας (Ε.Π.Σ.) που κα¬ 
ταρτίζεται σύμφωνα με όσα ορίζει η σχετική απόφαση 
του Υπουργού Παιδείας, Έρευνας και Θρησκευμάτων 
που δημοσιεύεται στην Εφημερίδα της Κυβερνήσεως. 

Άρθρο 6 

Διαδικασία εκπόνησης 

Ο/Η υποψήφιος/α διδάκτορας/ρισσα κάθε έτος (Ιού¬ 
νιο ή Οκτώβριο) παρουσιάζει προφορικά ενώπιον της 
Τριμελούς Συμβουλευτικής Επιτροπής και υποβάλλει 
εγγράφως αναλυτικό υπόμνημα σχετικά με την πρόοδο 
της διδακτορικής του διατριβής. Αντίγραφο του υπομνή¬ 
ματος καθώς και σχόλια επ'αυτού από τον/την επιβλέπο- 
ντα/πουσα ή την τριμελή επιτροπή και εκθέσεις προόδου 
καταχωρίζονται στον ατομικό φάκελο του υποψηφίου. 

Η μη υποβολή έκθεσης προόδου ισοδυναμεί με αρ¬ 
νητική εισήγηση. 

Άρθρο 7 

Χρόνος εκπόνησης Διδακτορικής Διατριβής 

Χρόνος εκπόνησης 

Η χρονική διάρκεια για την απόκτηση διδακτορικού 
διπλώματος είναι τουλάχιστον τρία (3) πλήρη ημερολο¬ 
γιακά έτη από την ημερομηνία ορισμού της τριμελούς 
συμβουλευτικής επιτροπής (σύμφωνα με την παρ. 2 
του άρθρου 39 του ν. 4485/2017). 

Ο μέγιστος χρόνος εκπόνησης της διδακτορικής δι¬ 
ατριβής δεν μπορεί να υπερβαίνει τα πέντε (5) πλήρη 
ημερολογιακά έτη από την ημερομηνία ορισμού της 
τριμελούς συμβουλευτικής επιτροπής. 


Ο χρόνος περάτωσης δύνανται να παραταθεί για 
δύο (2) επιπλέον έτη κατόπιν αιτιολογημένης αιτήσεως 
του υποψηφίου την οποία αφού εγκρίνουν τα μέλη της 
τριμελούς συμβουλευτικής επιτροπής εισηγούνται στη 
Συνέλευση του Τμήματος για την έγκρισή της. 

Αναστολή 

Ο/Η υποψήφιος/α διδάκτορας/ρισσα δύναται να αι- 
τηθεί την αναστολή εκπόνησης της διατριβής, μεγίστης 
συνολικής χρονικής διάρκειας ενός (1) έτους, η οποία συ¬ 
νοδεύεται με επαρκώς αιτιολογημένη εισήγηση τηςΤρι- 
μελούς Συμβουλευτικής Επιτροπής και εγκρίνεται με από¬ 
φαση της Συνέλευσης του Τμήματος. Κατά τη διάρκεια 
της αναστολής αίρεται η ιδιότητα του/της υποψήφιου/ 
ας διδάκτορα και τα εξ'αυτής απορρέοντα δικαιώματα. 
Ο χρόνος της αναστολής δεν προσμετράται στο μέγιστο 
συνολικό χρόνο εκπόνησηςτης διδακτορικής διατριβής. 

Άρθρο 8 

Δικαιώματα/Παροχές και 

Υποχρεώσεις Υποψηφίων Διδακτόρων 

Δικαιώματα/Παροχές 

Οι διδακτορικές σπουδές προσφέρονται δωρεάν. Οι 
υποψήφιοι/ες διδάκτορες/ρισσες έχουν μέχρι πέντε (5) 
πλήρη ακαδημαϊκά έτη από την πρώτη εγγραφή τους, 
όλα τα δικαιώματα και τις παροχές που προβλέπονται για 
τους φοιτητές του δευτέρου κύκλου σπουδών. Ως τέτοια 
ενδεικτικά αναφέρονται:τεχνολογική υποστήριξη, βρα¬ 
βεία, υποτροφίες, φοιτητική μέριμνα, εκπροσώπηση σε 
συλλογικά όργανα κ.ά. 

Διατηρούν τα δικαιώματα πρόσβασης, δανεισμού και 
χρήσης των ηλεκτρονικών υπηρεσιών των πανεπιστη¬ 
μιακών βιβλιοθηκών μέχρι και πέντε (5) έτη μετά την 
απονομή του Διδακτορικού Διπλώματος. 

Υποχρεώσεις 

Ο/Η υποψήφιος/α διδάκτορας/ρισσα κάθε ακαδημα¬ 
ϊκό έτος παρουσιάζει προφορικά και υποχρεούται να 
υποβάλει εγγράφως αναλυτικό υπόμνημα ενώπιον της 
Τριμελούς Συμβουλευτικής Επιτροπής σχετικά με την 
πρόοδο της διδακτορικής διατριβής. Η έκθεση προόδου 
της έρευνάς του συνιστά ανανέωση της εγγραφής του. 

Αντίγραφο του υπομνήματος, καθώς και σχόλια επ' 
αυτού από τον Επιβλέποντα Καθηγητή ή την τριμελή 
Συμβουλευτική Επιτροπή και εκθέσεις προόδου καταχω¬ 
ρίζονται στον ατομικό φάκελο του/της υποψηφίου/ας. 

Υποχρεούνται επίσης να: 

Συμμετέχουν στο σχολείο των υποψηφίων διδακτό¬ 
ρων το οποίο λειτουργεί μία φορά το χρόνο (7,5 ΕΈΤ5). 

Παρακολουθούν το μάθημα «Επιστημονική Τεχνογρα¬ 
φία» (7,5 ΕΈΤ5). 

Παρακολουθούν το εργαστήριο «Ερευνητικής μεθο¬ 
δολογίας» (7,5 ΕΈΤ5). 

Συμμετέχουν επικουρικά στην εκπαιδευτική διαδι¬ 
κασία του Τμήματος σε προπτυχιακό και μεταπτυχιακό 
επίπεδο, με απόφαση της Συνέλευσης του Τμήματος 
(7,5 ΕΈΤ5). 

Συνολικά τα ΕΈΤ5 που υποχρεούνται να συγκεντρώ¬ 
σουν είναι 30 ΕΈΤ5. Η βαθμολογική κλίμακα των παρα¬ 
πάνω υποχρεώσεων είναι αντίστοιχη με τη βαθμολογι¬ 
κή κλίμακα της Διδακτορικής Διατριβής: Άριστα, Λίαν 
Καλώς, Καλώς. 

Άρθρο 9 

Προϋποθέσεις για τη δημόσια υποστήριξη 

της Διδακτορικής Διατριβής 

Αναγκαία προϋπόθεση για την ολοκλήρωση εκπόνη¬ 
σης Διδακτορικής διατριβής είναι η τεκμηρίωσή της με 
ένα τουλάχιστον άρθρο σε έγκυρο διεθνές επιστημονικό 
περιοδικό και δύο συμμετοχές με ανακοίνωση διεθνή 
συνέδρια με σύστημα κριτών του αντίστοιχου επιστη¬ 
μονικού χώρου. 

Σε χρονικό διάστημα, τουλάχιστον δύο μηνών, πριν 
τη τελική δημόσια υποστήριξη ενώπιον της Επταμελούς 
Εξεταστικής Επιτροπής, ο/η υποψήφιος/α διδάκτορας/ 
ρισσα οφείλει να παρουσιάσει τη διδακτορική διατριβή 
σε ςοΙΙοςυίιη ενώπιον της Τριμελούς Συμβουλευτικής 
Επιτροπής. 

Άρθρο 10 

Αξιολόγηση Διδακτορικής Διατριβής 

Μετά την ολοκλήρωση της συγγραφής της Διδακτο¬ 
ρικής Διατριβής, η τριμελής Συμβουλευτική Επιτροπή 
δέχεται ή απορρίπτει αίτηση του υποψηφίου για τη δη¬ 
μόσια υποστήριξη και την αξιολόγησή της. Αν η τριμε¬ 
λής Συμβουλευτική Επιτροπή αποδεχθεί την αίτηση του 
υποψηφίου, συντάσσει αναλυτική εισηγητική έκθεση και 
την υποβάλλει στην Συνέλευση του Τμήματος ζητώντας 
τον ορισμό Επταμελούς Εξεταστικής Επιτροπής για την 
κρίση της Διδακτορικής Διατριβής. 

Στην Επταμελή Εξεταστική Επιτροπή μετέχουν τα μέλη 
της τριμελούς Συμβουλευτικής Επιτροπής, εκτός από τα 
αφυπηρετήσαντα μέλη αυτής, τα οποία με απόφαση της 
ΣυνέλευσηςτουΤμήματος αντικαθίστανται από ισάριθ¬ 
μα μέλη καθώς και τέσσερα επιπλέον μέλη που πληρούν 
τα κριτήρια του εδαφίου 2, της παρ. 2, του άρθρου 39, 
του ν. 4485/2017. 

Η Διδακτορική Διατριβή υποστηρίζεται δημόσια 
από τον/την υποψήφιο διδάκτορα/ρισσα. Η διαδικα¬ 
σία της δημόσιας υποστήριξης προϋποθέτει τη φυσική 
παρουσία των τεσσάρων (4) τουλάχιστον μελών της 
Εξεταστικής Επιτροπής, ενώ τα λοιπά μέλη μπορούν να 
συμμετέχουν και μέσω τηλεδιάσκεψης. Στη συνέχεια, η 
Εξεταστική Επιτροπή συνεδριάζει χωρίς την παρουσία 
τρίτων, κρίνει την εργασία ως προς την ποιότητα, την 
πληρότητα, την πρωτότυπη σκέψη και τη συμβολή της 
στην επιστήμη και με βάση αυτά τα κριτήρια την εγκρί¬ 
νει, με πλειοψηφία πέντε (5) τουλάχιστον από τα μέλη 
της. Τα αφυπηρετήσαντα μέλη της τριμελούς Συμβου¬ 
λευτικής Επιτροπής, που έχουν αντικατασταθεί σύμφωνα 
με την παρ. 2 μπορεί να παρίστανται κατά τη συνεδρίαση 
χωρίς δικαίωμα ψήφου. 

Ο/η υποψήφιος/α διδάκτορας/ρισσα οφείλει να απο- 
στείλει σε έντυπη ή ηλεκτρονική μορφή τη διδακτο¬ 
ρική διατριβή στα μέλη της Επταμελούς Εξεταστικής 
Επιτροπής (κατόπιν συνεννοήσεως) τουλάχιστον τριά¬ 
ντα (30) ημέρες πριν την ημερομηνία υποστήριξής της. 

Η διαδικασία της δημόσιας υποστήριξης από τον 
υποψήφιο/α διδάκτορα/ρισσα δεν πρέπει να υπερβαί¬ 
νει τις (2) ώρες. Μετά την ολοκλήρωση της δημόσιας 
υποστήριξης και των ερωτήσεων που υποβάλλονται, ο 
υποψήφιος/α αποχωρεί. 


Στη συνέχεια, η Επταμελής Εξεταστική Επιτροπή συ¬ 
ντάσσει σχετικό πρακτικό και κρίνει τη διατριβή ως προς 
την ποιότητα, την πληρότητα, την πρωτοτυπία και τη 
συμβολή της στην προαγωγή της επιστήμης. 

Η εγκριθείσα Διδακτορική Διατριβή αξιολογείται με 
την ακόλουθη κλίμακα: 

- Άριστα, - Λίαν Καλώς, - Καλώς. 

Για την απόκτηση διδακτορικού τίτλου απαιτούνται 
συνολικά 180 Ε0Τ5, αναλυτικά αναγράφονται στον πα¬ 
ρακάτω πίνακα: 


Συμμετοχή στο σχολείο 
υποψηφίων διδακτόρων 

7,5 Ε0Τ5 

Μάθημα «Επιστημονική Τεχνογραφία» 

7,5 Ε0Τ5 

Εργαστήριο «Ερευνητικής μεθοδολογίας» 

7,5 Ε0Τ5 

Συμμετέχουν επικουρικά στην 
εκπαιδευτική διαδικασία του Τμήματος 
σε προπτυχιακό και μεταπτυχιακό επίπεδο 

7,5 Ε0Τ5 

Διατριβή 

150 Ε0Τ5 

ΣΥΝΟΛΟ 

180 Ε0Τ5 


Μετά την έγκριση της Διδακτορικής Διατριβής ο υπο¬ 
ψήφιος/α διδάκτορας/ρισσα οφείλει να καταθέσει τη 
διδακτορική διατριβή και περίληψή της στην ελληνική/ 
αγγλική ως εξής: 

- Αντίτυπο σε έντυπη και ψηφιακή μορφή στο Εθνικό 
Κέντρο Τεκμηρίωσης. 

- Ψηφιακή μορφή για τη βιβλιοθήκη της Παιδαγωγικής 
Σχολής του ΠΔΜ. 

Άρθρο 11 

Αναγόρευση και Καθομολόγηση Διδακτόρων 

Η αναγόρευση του υποψηφίου/ας διδάκτορα/ρισσας 
γίνεται σε συνεδρίαση του Τμήματος παρουσία του/της 
Πρύτανη/Αντιπρύτανη. 

Άρθρο 12 

Λόγοι διαγραφής 

Η Συνέλευση του Τ μήματος δύναται να αποφασίσει τη 
διαγραφή υποψηφίου/ας διδάκτορα/ρισσας με: 

- Αίτηση διαγραφής του υποψήφιου/ας διδάκτορα/ 
ρισσας. 

Επίσης μετά από τεκμηριωμένη εισήγηση του επιβλέ- 
ποντος/ουσας ή της Συμβουλευτικής Επιτροπής προς τα 
μέλη της Γενικής Συνέλευσης όταν: 

- Η πρόοδος κρίνεται ανεπαρκής (ειδικότερα, ανεπαρ¬ 
κής πρόοδος του/της υποψήφιου/ας τεκμηριώνεται με 
δύο (2) τουλάχιστον αρνητικές Εκθέσεις Προόδου). 

- Λόγω έλλειψης επιστημονικής συνεργασίας - Λογο- 
κλοπής ή οποιοσδήποτε άλλης μορφής παραβίασηςτης 
επιστημονικής δεοντολογίας. 

Άρθρο 13 

Μεταβατικές Διατάξεις 

Θέματα που δεν προβλέπονται από τον ν. 4485/ 
2017(ΦΕΚΑ' 114) και δεν ορίζονται άμεσα από τον παρό- 

ντα Κανονισμό Διδακτορικών Σπουδών επιλύονται από 
τη Συνέλευση του Παιδαγωγικού Τμήματος Δημοτικής 
Εκπαίδευσης του Πανεπιστημίου Δυτικής Μακεδονίας. 

Η Συνέλευση έχει το δικαίωμα τροποποίησης της 
λειτουργίας του Κανονισμού Διδακτορικών Σπουδών 
σε κάθε περίπτωση που κρίνεται απαραίτητη για την 
διασφάλιση της ποιότητας του Προγράμματος Διδακτο¬ 
ρικών Σπουδών. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Κοζάνη, 13 Δεκεμβρίου 2018 

Ο Πρύτανης 

ΑΝΤΩΝΙΟΣ ΤΟΥΡΛΙΔΑΚΗΣ 


Αριθμ. 2038 _ (2) 

Κανονισμός Διδακτορικών Σπουδών του Τρήμα¬ 
τος Μηχανικών Πληροφορικής καιΤηλεπικοινω- 
νιώντης Πολυτεχνικής Σχολής του Πανεπιστημί¬ 
ου Δυτικής Μακεδονίας. 

Η ΣΥΓΚΛΗΤΟΣ ΤΟΥ 

ΠΑΝΕΠΙΣΤΗΜΙΟΥ ΔΥΤΙΚΗΣ ΜΑΚΕΔΟΝΙΑΣ 

Έχοντας υπόψη: 

1. Τις διατάξεις του άρθρου 45, παρ. 2 του ν. 4485/2017 
(ΦΕΚ 114/τ.Α'/4-8-2017), σύμφωνα με τις οποίες «Με 
απόφαση της Συνέλευσης του Τμήματος καταρτίζεται 
ο Κανονισμός Διδακτορικών Σπουδών του Τμήματος, ο 
οποίος εγκρίνεται από τη Σύγκλητο, δημοσιεύεται στην 
Εφημερίδα της Κυβερνήσεως, αναρτάται στο διαδικτυα¬ 
κό τόπο του Ιδρύματος και κοινοποιείται στο Υπουργείο 
Παιδείας, Έρευνας και Θρησκευμάτων». 

2. Τις διατάξεις του άρθρου 85, παρ. 6, εδ. β του 
ν. 4485/2017 (ΦΕΚ 114/τ.Α'/4-8-2017), σύμφωνα με τις 
οποίες «Τα Α.Ε.Ι. οφείλουν, μέσα σε προθεσμία έξι (6) 
μηνών από την έναρξη του παρόντος νόμου, να κα¬ 
ταρτίσουν και να δημοσιεύσουν τους Κανονισμούς 
του άρθρου 45». 

3. Την αριθμ. 6671/2016 (ΦΕΚ 2802/τ.Β76-9-2016) από¬ 
φαση της Συγκλήτου του Πανεπιστημίου Δυτικής Μακε¬ 
δονίας, σχετικά με την «Έγκριση απόφασης του Πρύτανη 
του Πανεπιστημίου Δυτικής Μακεδονίας περί ορισμού 
Αναπληρωτών Πρύτανη, μεταβίβαση αρμοδιοτήτων σε 
αυτούς και καθορισμού της σειράς αναπλήρωσης του 
Πρύτανη». 

4. Το απόσπασμα πρακτικών της Συνέλευσης του Τμή¬ 
ματος Μηχανικών Πληροφορικής και Τηλεπικοινωνιών 
της Πολυτεχνικής Σχολής του Πανεπιστημίου Δυτικής 
Μακεδονίας (συνεδρίαση αριθμ. 6/26-4-2018). 

5. Το απόσπασμα πρακτικών της Συγκλήτου του Πα¬ 
νεπιστημίου Δυτικής Μακεδονίας (συνεδρίαση αριθμ. 
73/14-11-2018). 

6. Το γεγονός ότι από τις διατάξεις της απόφασης 
αυτής δεν προκαλείται δαπάνη σε βάρος του κρατικού 
προϋπολογισμού, αποφασίζουμε: 


Την έγκριση του Κανονισμού Διδακτορικών Σπουδών 
τουΤμήματος Μηχανικών Πληροφορικής καιΤηλεπικοι- 
νωνιών της Πολυτεχνικής Σχολής του Πανεπιστημίου 
Δυτικής Μακεδονίας ως ακολούθως: 

Άρθρο 1 

Γενικές Αρχές 

Οι Διδακτορικές Σπουδές του Τμήματος Μηχανικών 
Πληροφορικής καιΤηλεπικοινωνιώντου Πανεπιστημίου 
Δυτικής Μακεδονίας αποσκοπούν στην προαγωγή της 
Γνώσης μέσω της πρωτότυπης επιστημονικής έρευνας 
στουςτομείςτης Πληροφορικής ή/και των Τηλεπικοινω¬ 
νιών και οδηγούν στην απόκτηση Διδακτορικού Διπλώ¬ 
ματος. Το Διδακτορικό Δίπλωμα αποτελεί ακαδημαϊκό 
τίτλο, ο οποίος πιστοποιεί την εκπόνηση πρωτότυπης 
επιστημονικής έρευνας και την ουσιαστική συνεισφορά 
του/της κατόχου του στην εξέλιξη της επιστήμης και της 
γνώσης στον αντίστοιχο επιστημονικό κλάδο. 

Η εφαρμογή του Εσωτερικού Κανονισμού αποτελεί μία 
από τις απαραίτητες προϋποθέσεις για την ομαλή εξέλι¬ 
ξη και επιτυχή ολοκλήρωση διδακτορικού ερευνητικού 
έργου υψηλής στάθμης. 

Στον παρόντα Εσωτερικό Κανονισμό αποτυπώνονται 
η δομή και οι κανόνες λειτουργίας του Προγράμματος 
Διδακτορικών Σπουδών του Τμήματος Μηχανικών Πλη¬ 
ροφορικής καιΤηλεπικοινωνιώντου Πανεπιστημίου Δυ¬ 
τικής Μακεδονίας, όπως αυτός καταρτίστηκε με απόφα¬ 
ση της Συνέλευσης του Τμήματος (αριθμό 6/26-4-2018). 

Άρθρο 2 

Νομικό και Θεσμικό πλαίσιο 

Το Πρόγραμμα Διδακτορικών Σπουδών του Τμήμα¬ 
τος Μηχανικών Πληροφορικής και Τηλεπικοινωνιών 
οργανώνεται και λειτουργεί σύμφωνα με τις διατάξεις 
του ν. 4485/2017 και των εν ισχύ ευρισκομένων σχετικών 
διατάξεων και αποφάσεων. 

Άρθρο 3 

Δικαίωμα Υποβολής Αίτησης 

Δικαίωμα υποβολής αίτησης για εκπόνηση Διδακτο¬ 
ρικής Διατριβής στο Τμήμα Μηχανικών Πληροφορικής 
και Τηλεπικοινωνιών έχουν όσοι/ες πληρούν τις κάτωθι 
προϋποθέσεις: 

• Είναι πτυχιούχοι Α.Ε.Ι. (Πανεπιστημίου ή Τ.Ε.Ι.) της 
ημεδαπής ή αναγνωρισμένου ως ισότιμου ιδρύματος 
της αλλοδαπής με βαθμό αποφοίτησης μεγαλύτερο από 
ή ίσο με έξι και μισό (6,5) στην κλίμακα 0-10 και κάτοχοι 
Διπλώματος Μεταπτυχιακών Σπουδών (Δ.Μ.Σ.) Α.Ε.Ι. της 
ημεδαπής ή αναγνωρισμένου ως ισότιμου ιδρύματος 
της αλλοδαπής. 

• Είναι κάτοχοι ενιαίου και αδιάσπαστου τίτλου σπου¬ 
δών μεταπτυχιακού επιπέδου κατά το άρθρο 46 του 
ν. 4485/2017 ή διπλωματούχοι αντίστοιχων ή συναφών 
Τμημάτων πενταετούς φοίτησης, με βαθμό αποφοί¬ 
τησης μεγαλύτερο από ή ίσο με έξι και μισό (6,5) στην 
κλίμακα 0-10. 

■ Σε εξαιρετικές περιπτώσεις, γίνονται δεκτοί/ές ως 
Υποψήφιοι/ες Διδάκτορες και μη κάτοχοι Δ.Μ.Σ., εάν 
ικανοποιούνται οι δύο ακόλουθες προϋποθέσεις: 

α) Είναι απόφοιτοι συναφούς Τμήματος Α.Ε.Ι. τετραε¬ 
τούς φοίτησης. 

β) Έχουν βαθμό πτυχίου μεγαλύτερο από ή ίσο με 
επτά (7) στην κλίμακα 0-10 ή έχουν μία τουλάχιστον 
δημοσίευση, σε συναφές αντικείμενο με το αντικείμενο 
της διδακτορικής διατριβής, σε διεθνές επιστημονικό 
περιοδικό με κριτές ή ανακοίνωση σε διεθνές επιστη¬ 
μονικό συνέδριο με κριτές. 

Οι υποψήφιοι αυτής της κατηγορίας οφείλουν να πα¬ 
ρακολουθήσουν και να εξεταστούν επιτυχώς σε προπτυ¬ 
χιακά μαθήματατουΤμήματος Μηχανικών Πληροφορι¬ 
κής και Τ ηλεπικοινωνιών, τα οποία εισηγείται η Τριμελής 
Επιτροπή και εγκρίνει η Συνέλευση τουΤμήματος. 

Άρθρο 4 

Χρονική διάρκεια 

Για τους πτυχιούχους Α.Ε.Ι. (Πανεπιστημίου ή Τ.Ε.Ι.) κα¬ 
τόχων Δ.Μ.Σ. και τους κατόχους ενιαίου και αδιάσπαστου 
τίτλου σπουδών μεταπτυχιακού επιπέδου ή συναφών 
Τμημάτων πενταετούς φοίτησης, η χρονική διάρκεια 
για την απόκτηση του Διδακτορικού Διπλώματος είναι 
τουλάχιστον τρία (3) πλήρη ημερολογιακά έτη από την 
ημερομηνία ορισμού της Τριμελούς Συμβουλευτικής 
Επιτροπής. 

Για τους/τις υποψήφιους/ες διδάκτορες που γίνονται 
κατ' εξαίρεση δεκτοί/ές, χωρίς να είναι κάτοχοι Δ.Μ.Σ., 
το ελάχιστο χρονικό όριο απόκτησης του Διδακτορικού 
Διπλώματος ανέρχεται στα τέσσερα (4) τουλάχιστον πλή¬ 
ρη ημερολογιακά έτη από την ημερομηνία ορισμού της 
Τριμελούς Συμβουλευτικής Επιτροπής. 

Ο μέγιστος χρόνος εκπόνησης της διδακτορικής δια¬ 
τριβής ορίζεται στα έξι (6) πλήρη ημερολογιακά έτη από 
την ημερομηνία ορισμού τηςΤριμελούςΣυμβουλευτικής 
Επιτροπής. Ο παραπάνω χρόνος δύναται να παραταθεί 
για δύο (2) επιπλέον έτη, το οποίο εισηγείται η Τριμελής 
Επιτροπή, μετά από αίτηση του/της υποψηφίου/ας, και 
εγκρίνει η Συνέλευση τουΤμήματος. 

Ο/η υποψήφιος/α διδάκτορας μπορεί να αιτηθεί 
αναστολής, μέγιστης συνολικής χρονικής διάρκειας 
δύο (2) ετών, η οποία συνοδεύεται με επαρκώς αιτιολο¬ 
γημένη εισήγηση της Τριμελούς Συμβουλευτικής Επι¬ 
τροπής και εγκρίνεται με απόφαση της Συνέλευσης του 
Τμήματος. Κατά τη διάρκεια της αναστολής αίρεται η 
ιδιότητα του/της υποψήφιου διδάκτορα και τα εξ' αυτής 
απορρέοντα δικαιώματα. Ο χρόνος της αναστολής δεν 
προσμετράται στο μέγιστο συνολικό χρόνο εκπόνησης 
της Διδακτορικής Διατριβής. 

Άρθρο 5 

Δικαιώματα/Παροχές και 

Υποχρεώσεις Υποψηφίων Διδακτόρων 

5.1 Δικαιώματα/Παροχές 

Οι Διδακτορικές Σπουδές προσφέρονται δωρεάν. 

Οι υποψήφιοι/ες διδάκτορες για πέντε (5) έτη από 
την ημερομηνία ορισμού της Τριμελούς Συμβουλευτι¬ 
κής Επιτροπής, διατηρούν πλήρη τα δικαιώματα και τις 
παροχές που προβλέπονται και για τους/τις φοιτητές/ 
τριεςτου β' κύκλου σπουδών. Ενδεικτικά αναφέρονται: 
τεχνολογική και οικονομική υποστήριξη, βραβεία, υπο¬ 


τροφίες, φοιτητική μέριμνα, εκπροσώπηση σε συλλογικά 
Όργανα, κ.ά. 

Επιπλέον, οι υποψήφιοι/ες διδάκτορες διατηρούν 
δικαιώματα πρόσβασης, δανεισμού και χρήσης των 
ηλεκτρονικών υπηρεσιών των πανεπιστημιακών βιβλι¬ 
οθηκών μέχρι και πέντε (5) έτη μετά την απονομή του 
Διδακτορικού Διπλώματος. 

5.2 Υποχρεώσεις 

Ο/Η υποψήφιος/α διδάκτορας έχει υποχρέωση ανα¬ 
νέωσης της εγγραφής του/της κάθε ακαδημαϊκό έτος. 
Η ανανέωση θα πραγματοποιείται με την κατάθεση 
της ετήσιας έκθεσης προόδου, όπως περιγράφεται 
στο άρθρο 10 του παρόντος εσωτερικού κανονισμού. 

Οι υποψήφιοι διδάκτορες υποχρεούνται να παρουσι¬ 
άζουν την πρόοδο της διδακτορικής τους έρευνας σε 
σεμινάρια που οργανώνονται από το Τμήμα Μηχανικών 
Πληροφορικής και Τηλεπικοινωνιών τουλάχιστον μία 
φορά κάθε έτος, σε ημερομηνίες που ορίζονται από τη 
Συνέλευση τουΤμήματος. 

Οι υποψήφιοι διδάκτορες υποχρεούνται να συμμε¬ 
τέχουν επικουρικά στην εκπαιδευτική διαδικασία του 
Τμήματος σε προπτυχιακό και μεταπτυχιακό επίπεδο 
εφόσον τους ανατεθεί εκπαιδευτικό έργο με απόφαση 
της Συνέλευσης του Τμήματος. 

Άρθρο 6 

Διαδικασία Επιλογής Υποψηφίων Διδακτόρων 

Ο/η υποψήφιος/α 

Ο/Η υποψήφιος/α που επιθυμεί να εκπονήσει διδα¬ 
κτορική διατριβή στο Τμήμα υποβάλλει δύο (2) φορές 
τον χρόνο, Φεβρουάριο και Οκτώβριο, σχετική αίτηση 
στη Γραμματεία του Τμήματος, συνοδευόμενη από τα 
εξής δικαιολογητικά: 

1) Αναλυτικό βιογραφικό σημείωμα. 

2) Τίτλους σπουδών. 

3) Βεβαιώσεις ισοτιμίας και αντιστοιχίας από το 
Δ.Ο.Α.Τ.Α.Π., όπου απαιτούνται. 

4) Πιστοποιητικό αναλυτικής βαθμολογίας προπτυχι¬ 
ακών και/ή μεταπτυχιακών σπουδών. 

5) Αποδεικτικά γνώσης ξένων γλωσσών, μεταξύ των 
οποίων αποδεικτικό καλής γνώσης της αγγλικής γλώσ¬ 
σας, όπως καθορίζεται από το ΑΣΕΠ. 

6) Δύο τουλάχιστον συστατικές επιστολές. 

7) Δισέλιδη πρόταση εκπόνησης διδακτορικής διατρι¬ 
βής. Η πρόταση περιλαμβάνει τον τίτλο της διατριβής, 
γενική παρουσίαση του ερευνητικού αντικειμένου και 
αντιπροσωπευτική βιβλιογραφία. 

8) Κάθε άλλο στοιχείο που συμβάλλει στην πληρέ¬ 
στερη αξιολόγηση των υποψηφίων (π.χ. αποδεικτικά 
ερευνητικής δραστηριότητας, διακρίσεις, αποδεικτικά 
προϋπηρεσίας κ.τ.λ.). 

Στην αίτηση αναγράφεται ο προτεινόμενος τίτλος, 
η προτεινόμενη γλώσσα εκπόνησης και συγγραφής, η 
οποία μπορεί να είναι διάφορη της ελληνικής, καθώς και 
ο/η προτεινόμενος/η ως επιβλέπων/ουσα της Διδακτο¬ 
ρικής Διατριβής, ο/η οποίος/α ανήκει σε όσους/ες έχουν 
δικαίωμα επίβλεψης Διδακτορικής Διατριβής, σύμφω¬ 
να με τα οριζόμενα στο άρθρο 39 του ν. 4485/2017 και 
στο άρθρο 8 του παρόντος Κανονισμού. 

Το Τμήμα 

Η Συνέλευση τουΤμήματος, με βάση τη συνάφεια του 
ερευνητικού αντικειμένου των αιτήσεων που έχουν υπο¬ 
βληθεί, ορίζει τριμελή Επιτροπή από μέλη ΔΕΠ τουΤμήμα¬ 
τος, ανά κατηγορία αιτήσεων. Η κάθε Επιτροπή εξετάζει 
τις υποβληθείσες αιτήσεις και τα συνυποβαλλόμενα έγ¬ 
γραφα και καλεί σε συνέντευξη τον/την υποψήφιο/α. 

Κατόπιν, η κάθε Επιτροπή υποβάλει στη Συνέλευση 
του Τμήματος εισήγηση με αναλυτικό υπόμνημα, στο 
οποίο αναγράφονται οι λόγοι για τους οποίους ο/η υπο- 
ψήφιος/α πληροί ή δεν πληροί τις προϋποθέσεις προ- 
κειμένου να γίνει δεκτός/ή. Επιπρόσθετα, προτείνει τον/ 
την επιβλέποντα/ουσα, ακόμη και αν αυτός/ή δεν έχει 
προταθεί από τον/την υποψήφιο/α. Σε κάθε περίπτωση 
το θέμα ανάγεται στην αρμοδιότητα της Συνέλευσης 
τουΤμήματος. 

Η Συνέλευση τουΤμήματος, συνεκτιμώνταςτο υπό¬ 
μνημα της Επιτροπής, εγκρίνει ή απορρίπτει αιτιολογη¬ 
μένα την αίτηση του/της υποψήφιου/ας. Στην εγκριτική 
απόφαση της Συνέλευσης ορίζεται και η γλώσσα εκπό¬ 
νησης και συγγραφής της Διδακτορικής Διατριβής. Στην 
ίδια απόφαση, η Συνέλευση δύναται να καθορίσει ως 
προϋπόθεση για την εκπόνηση της Διδακτορικής Δια¬ 
τριβής του/της υποψήφιου/ας, την παράλληλη επιτυχή 
παρακολούθηση μαθήματος/ων ή άλλες συναφείς με 
την επιστημονική έρευνα υποχρεώσεις. 

Αλλαγή τίτλου ή εξειδίκευση τίτλου, καθώς επίσης και 
αλλαγή στη γλώσσα συγγραφής της διατριβής, μπορεί να 
πραγματοποιηθεί μετά από τεκμηριωμένη εισήγηση της 
Τριμελούς Συμβουλευτικής Επιτροπής και έγκριση της 
Συνέλευσης του Τμήματος. Αλλαγή θέματος στην υπό 
εκπόνηση Διδακτορική Διατριβή, μπορεί να πραγματο¬ 
ποιηθεί μετά από τεκμηριωμένη εισήγηση τηςΤριμελούς 
Συμβουλευτικής Επιτροπής και έγκριση της Συνέλευσης 
τουΤμήματος. Στην περίπτωση κατά την οποία η αλλαγή 
θέματος οδηγεί σε νέο επιστημονικό πεδίο, ακολουθείται 
η διαδικασία του άρθρου 7 του παρόντα Κανονισμού. 

Σημειώνεται ότι το Τμήμα μπορεί να προκηρύσσει 
θέσεις υποψηφίων διδακτόρων, οι οποίες δημοσιοποι¬ 
ούνται διά του ημερησίου τύπου και αναρτώνται ηλε¬ 
κτρονικά στον διαδικτυακό τόπο του Τμήματος. 

Οι θέσεις προκηρύσσονται δύο (2) φορές τον χρό¬ 
νο, Φεβρουάριο και Οκτώβριο, κατά τα οριζόμενα στο 
άρθρο 38 του ν. 4485/2017 ή όποτε άλλοτε κρίνει σκό¬ 
πιμο η Συνέλευση τουΤμήματος. 

Άρθρο 7 

Επίβλεψη Διδακτορικής Διατριβής 

1. Δικαίωμα επίβλεψης Διδακτορικών Διατριβών 
έχουν τα μέλη ΔΕΠ α' βαθμίδας, αναπληρωτή και επί¬ 
κουρου του οικείου ή άλλου Α.Ε.Ι. ή ερευνητές Α', Β' ή 
Γ' βαθμίδας από ερευνητικά κέντρα (του άρθρου 13Α 
του ν. 4310/2014 και τις προβλέψεις του άρθρου 39.1 
του ν. 4485/2017) συμπεριλαμβανομένων των ερευνητι¬ 
κών κέντρων της Ακαδημίας Αθηνών και του Ιδρύματος 
Ιατροβιολογικών Ερευνών της Ακαδημίας Αθηνών. 

2. Η Συνέλευση του Τμήματος αναθέτει στον/στην 
προτεινόμενο/η επιβλέποντα/ουσα, σύμφωνα με την 
παρ. 3 του άρθρου 38 του ν. 45485/2017, την επίβλεψη 


της Διδακτορικής Διατριβής και ορίζει Τριμελή Συμβου¬ 
λευτική Επιτροπή, με αρμοδιότητα να πλαισιώνει και να 
υποστηρίζει την εκπόνηση και συγγραφή της. 

3. Στην Τριμελή Συμβουλευτική Επιτροπή μετέχουν 
ως μέλη ο/η επιβλέπων/ουσα και δύο ακόμη μέλη ΔΕΠ 
α' βαθμίδας, αναπληρωτή και επίκουρου από το οικείο 
ή άλλο Α.Ε.Ι., ή καθηγητές αναγνωρισμένων ως ομοτα- 
γών ιδρυμάτων της αλλοδαπής, οι οποίοι είναι κάτοχοι 
διδακτορικού διπλώματος, ή ερευνητές των βαθμιδών 
Α', Β' ή Γ' από ερευνητικά κέντρα του άρθρου 13Α 
του ν. 4310/2014, συμπεριλαμβανομένων των ερευνη¬ 
τικών κέντρων της Ακαδημίας Αθηνών και του Ιδρύμα¬ 
τος Ιατροβιολογικών Ερευνών της Ακαδημίας Αθηνών 
ή από αναγνωρισμένα ερευνητικά κέντρα ή ινστιτούτα 
της αλλοδαπής και έχουν το ίδιο ή συναφές γνωστικό 
αντικείμενο με την υπό κρίση Διδακτορική Διατριβή. Ως 
μέλη τηςΤριμελούς Συμβουλευτικής Επιτροπής είναι δυ¬ 
νατόν να ορίζονται και μέλη ΔΕΠ, τα οποία είναι σε άδεια. 

ΣτηνΤριμελή Συμβουλευτική Επιτροπή μετέχει τουλά¬ 
χιστον ένα (1) μέλος ΔΕΠ από τις τρεις πρώτες βαθμίδες 
τουΤμήματος. 

Ο ανώτατος αριθμός επιβλεπόμενων Διδακτορικών 
Διατριβών ανά μέλος ΔΕΠ είναι οκτώ (8) στο σύνολο, 
είτε με επίβλεψη είτε με συνεπίβλεψη. Στην περίπτωση 
συνεπίβλεψης προβλέπεται Ειδικό Πρωτόκολλο Συνερ¬ 
γασίας όπως καθορίζεται στο άρθρο 9. 

4. Αν για οποιονδήποτε λόγο ο/η επιβλέπων/ουσα 
εκλείψει ή διαπιστωμένα αδυνατεί να τελέσει χρέη 
επιβλέποντος/ουσας για μεγάλο χρονικό διάστημα, η 
Συνέλευση του Τμήματος, εκτιμώντας τις περιστάσεις, 
αναθέτει σε άλλον/η την επίβλεψη, σύμφωνα με όσα 
ορίζονται στις προηγούμενες παραγράφους, κατόπιν 
αίτησης του/της υποψήφιου/ας διδάκτορα και σύμφω¬ 
νης γνώμης του/της νέου/ας προτεινόμενου/ης επιβλέ- 
ποντος/ουσας. Σε διαφορετική περίπτωση, ένα από 
τα άλλα δύο (2) μέλη τηςΤριμελούς Συμβουλευτικής 
Επιτροπής αναλαμβάνουν χρέη επιβλέποντος/ουσας, 
ακόμη και καθ' υπέρβαση του μέγιστου αριθμού υπο¬ 
ψήφιων διδακτόρων. 

5. Αν ο/η αρχικός/ή επιβλέπων/ουσα μετακινηθεί σε 
άλλο Α.Ε.Ι. ή Τμήμα Α.Ε.Ι. ή συνταξιοδοτηθεί, συνεχίζει 
να τελεί χρέη επιβλέποντος/ουσας των Διδακτορικών 
Διατριβών που έχει αναλάβει και ο τίτλος απονέμεται 
από το Α.Ε.Ι., στο οποίο ανήκει το Τμήμα, όπου ξεκίνησε 
η εκπόνηση της Διδακτορικής Διατριβής. 

6. Μετά τον ορισμό της Τριμελούς Συμβουλευτικής 
Επιτροπής, η Γραμματεία του Τμήματος οφείλει να αναρ- 
τήσει στον διαδικτυακό τόπο, στην ελληνική και αγγλική 
γλώσσα, το όνομα του/της υποψήφιου/ας διδάκτορα, 
τον τίτλο και σύντομη περίληψη της Διδακτορικής Δια¬ 
τριβής, το όνομα του/της επιβλέποντος/ουσας και των 
άλλων μελώντηςΤριμελούςΣυμβουλευτικής Επιτροπής. 

Άρθρο 8 

Εκπόνηση Διδακτορικής Διατριβής 
με Συνεπίβλεψη 

ΤοΤμήμα Μηχανικών Πληροφορικής και Τηλεπικοινω¬ 
νιών είναι δυνατό να συνεργάζεται, σύμφωνα με όσα προ- 
βλέπονται στο άρθρο 43 του ν. 4485/2017, με Τμήματα 

Α.Ε.Ι., ερευνητικά κέντρα και ινστιτούτα του άρθρου 13Α 
του ν. 4310/2014, συμπεριλαμβανομένων των ερευνη¬ 
τικών κέντρων της Ακαδημίας Αθηνών και του Ιδρύ¬ 
ματος Ιατροβιολογικών Ερευνών της Ακαδημίας Αθη¬ 
νών, για την εκπόνηση διατριβών με συνεπίβλεψη. 
Τα σχετικά με τη διαδικασία εκπόνησης, χορήγησης ενι¬ 
αίου ή χωριστού τίτλου κ.ά., προβλέπονται στο οικείο 
Ειδικό Πρωτόκολλο Συνεργασίας που καταρτίζεται. 

ΤοΤμήμα Μηχανικών Πληροφορικής και Τηλεπικοινω¬ 
νιών είναι δυνατό, επίσης, να συνεργάζεται με αναγνω¬ 
ρισμένα ως ομοταγή Ιδρύματα ή ερευνητικά κέντρα και 
ινστιτούτα της αλλοδαπής για την εκπόνηση διατριβών 
με συνεπίβλεψη.Τα σχετικά μετη διαδικασία εκπόνησης, 
χορήγησης ενιαίου ή χωριστού τίτλου κ.ά., προβλέπονται 
στο οικείο Ειδικό Πρωτόκολλο Συνεργασίας που καταρ¬ 
τίζεται σύμφωνα με όσα ορίζει η σχετική απόφαση του 
Υπουργού Παιδείας, Έρευνας και Θρησκευμάτων που 
δημοσιεύεται στην Εφημερίδα της Κυβερνήσεως. 

Άρθρο 9 

Διαδικασία Εκπόνησης 

Ο/Η υποψήφιος/α διδάκτορας, κατ' έτος παρουσιά¬ 
ζει προφορικά ενώπιον της Τριμελούς Συμβουλευτικής 
Επιτροπής και υποβάλλει εγγράφως σε αυτή αναλυτικό 
υπόμνημα σχετικά με την πρόοδο της Διδακτορικής του/ 
της Διατριβής. Η μη υποβολή έκθεσης προόδου ισοδύ¬ 
ναμε! με αρνητική εισήγηση. 

Αντίγραφο του υπομνήματος, καθώς και σχόλια επ' 
αυτού από τον/την επιβλέποντα/ουσα ή την Τριμελή 
Συμβουλευτική Επιτροπή και των εκθέσεων προόδου, 
καταχωρούνται στον ατομικό φάκελο του/της υποψή¬ 
φιου/ας διδάκτορα, αφού διαβιβαστούν, διά της Γραμ¬ 
ματείας, στη Συνέλευση του Τμήματος. 

Άρθρο 10 

Αξιολόγηση Διδακτορικής Διατριβής 

Μετά την ολοκλήρωση εκπόνησης της Διδακτορικής 
Διατριβής ο/η υποψήφιος/α διδάκτορας υποβάλλει αί¬ 
τηση στην Τριμελή Συμβουλευτική Επιτροπή, διά της 
Γραμματείας, για δημόσια υποστήριξη και αξιολόγησή 
της. Αναγκαία προϋπόθεση για την ολοκλήρωση εκπό¬ 
νησης της Διδακτορικής Διατριβής είναι η τεκμηρίωσή 
της με δύο (2) τουλάχιστον άρθρα σε διεθνή επιστημο¬ 
νικά περιοδικά με συντελεστή απήχησης (ϊππρθςΐ ΈβοΙογ) 
στο αντικείμενο της Διδακτορικής Διατριβής, εκτός αν 
η τριμελής συμβουλευτική επιτροπή με αιτιολογημένη 
έκθεσή της τεκμηριώσει τη συμβολή του ερευνητικού 
έργου του υποψηφίου διδάκτορα και αξιολογήσει τη ή 
τις δημοσιεύσεις/ανακοινώσεις σε διεθνή επιστημονικά 
περιοδικά/συνέδρια ως ικανή/ές να υποστηρίξουν διδα¬ 
κτορική διατριβή. 

Προηγουμένως, ο/η υποψήφιος/α διδάκτορας θα πρέ¬ 
πει να έχει παρουσιάσει τα κύρια αποτελέσματα της δια¬ 
τριβής του/της ενώπιον της Τριμελούς Συμβουλευτικής 
Επιτροπής. Δέκα (10) τουλάχιστον ημέρες πριν από την 
ημερομηνία πραγματοποίησης της πιο πάνω παρουσία¬ 
σης, ο/η υποψήφιος/α διδάκτορας θα πρέπει να παραδώ- 
σει στα μέλη της Τριμελούς Συμβουλευτικής Επιτροπής 
γραπτή έκθεση, η οποία θα περιλαμβάνει αναλυτική 


περιγραφή της κατάστασης της επιστήμης, των πρωτό¬ 
τυπων αποτελεσμάτων και της συμβολής της διατριβής 
στην επιστημονική περιοχή που πραγματεύεται. Μετά το 
πέρας της πιο πάνω παρουσίασης, ακολουθεί υποβολή 
σχετικών ερωτήσεων προς τον/την υποψήφιο/α διδά¬ 
κτορα με σκοπό να διακριβωθεί η επάρκεια του έργου 
που έχει εκτελέσει στο πλαίσιο της διατριβής του/της. 

Η Τριμελής Συμβουλευτική Επιτροπή, αποφασίζει την 
έγκριση ή την αιτιολογημένη απόρριψη της αίτησης. 
Εφόσον αυτή εγκριθεί, συντάσσει αναλυτική Εισηγητική 
Έκθεση. Στην Εισηγητική Έκθεση καταγράφεται η ολο¬ 
κλήρωση της εκπόνησης της διδακτορικής διατριβής και 
προτείνεται ο ορισμός Επταμελούς Εξεταστικής Επιτρο- 
πήςγιατον/την υποψήφιο/α διδάκτορα. Εάν ηΤριμελής 
Συμβουλευτική Επιτροπή δεν εγκρίνει την αίτηση του/ 
της υποψήφιου/ας διδάκτορα, του/της δίνει αναλυτικά 
επιστημονικές παρατηρήσεις - βελτιώσεις καθώς και 
χρονοδιάγραμμα υλοποίησης, η οποία κοινοποιείται διά 
της Γραμματείας στη Συνέλευση του Τμήματος. 

Η Συνέλευση του Τμήματος, μετά την κατάθεση θετι¬ 
κής Εισηγητικής Έκθεσης τηςΤριμελούς Συμβουλευτικής 
Επιτροπής, ορίζει Επταμελή Εξεταστική Επιτροπή για 
την αξιολόγηση της Διδακτορικής Διατριβής του/της 
υποψήφιου/ας διδάκτορα. Σε αυτή μετέχουν τα μέλη 
τηςΤριμελούς Συμβουλευτικής Επιτροπής και τέσσερα 
επιπλέον μέλη που πληρούν τα κριτήρια του άρθρου 39 
παρ. 2 β' εδάφιο του ν. 4485/2017 και έχουν την ίδια ή 
συναφή ειδικότητα με τον επιστημονικό πεδίο της Διδα- 
κτορικήςΔιατριβής. ΗΤριμελήςΣυμβουλευτική Επιτρο¬ 
πή έχει δικαίωμα πρότασης των μελών της Επταμελούς 
Εξεταστικής Επιτροπής. 

Προκειμένου να συγκροτηθεί η Επταμελής Εξεταστι¬ 
κή Επιτροπή, τα αφυπηρετήσαντα μέλη τηςΤριμελούς 
Συμβουλευτικής Επιτροπής αντικαθίστανται από νέα 
μέλη που πληρούν τα κριτήρια του άρθρου 41 παρ. 2 
β' εδάφιο του ν. 4485/2017. Τα αφυπηρετήσαντα μέλη 
δικαιούνται να παρευρεθούν στη διαδικασία δημόσιας 
παρουσίασης και αξιολόγησης με δικαίωμα λόγου, χωρίς 
όμως δικαίωμα ψήφου. Μέλη ΔΕΠ τα οποία βρίσκονται 
σε άδεια, δύνανται να συμμετέχουν ως μέλη της Επτα¬ 
μελούς Εξεταστικής Επιτροπής. 

Μετά τον ορισμό της Επταμελούς Εξεταστικής Επιτρο¬ 
πής από τη Συνέλευση του Τμήματος, ο επιβλέπων ορίζει 
την ημερομηνία, την ώρα και τον τόπο της δημόσιας 
υποστήριξης της διατριβής, σε συνεννόηση μετά μέλη 
της Επταμελούς Εξεταστικής Επιτροπής και τη γνωστο¬ 
ποιεί στον υποψήφιο, στη ΓραμματείατουΤμήματος και 
στα μέλη ΔΕΠ τουΤμήματος. Ο/η υποψήφιος/α διδάκτο¬ 
ρας οφείλει να παραδώσει αντίγραφα της διδακτορικής 
διατριβής σε όλα τα μέλη της Επταμελούς Εξεταστικής 
Επιτροπής τουλάχιστον είκοσι (20) μέρες πριν την ημε¬ 
ρομηνία εξέτασης. 

Η Διδακτορική Διατριβή υποστηρίζεται από τον/την 
υποψήφιο/α διδάκτορα δημόσια για 30-60 λεπτά, ενώ¬ 
πιον της Επταμελούς Εξεταστικής Επιτροπής. Η διαδικα¬ 
σία της δημόσιας υποστήριξης προϋποθέτει τη φυσική 
παρουσία τουλάχιστον των τεσσάρων (4) μελών της 
Επταμελούς Εξεταστικής Επιτροπής, ενώ τα λοιπά μέλη 
μπορούν να συμμετέχουν και μέσω τηλεδιάσκεψης. 

Ο/Η υποψήφιος/α επίσης απαντά στις ερωτήσεις των 
μελών της Επταμελούς Εξεταστικής Επιτροπής. Με τη 
σύμφωνη γνώμη της Επταμελούς Εξεταστικής Επιτροπής 
είναι δυνατό να υποβληθούν ερωτήσεις και από το ακρο¬ 
ατήριο. Η όλη διαδικασία δεν επιτρέπεται να υπερβαίνει 
τις δυο (2) ώρες. 

Στη συνέχεια ο/η υποψήφιος/α αποχωρεί και η Επτα- 
μελής Εξεταστική Επιτροπή συσκέπτεται χωρίς την 
παρουσία τρίτων και κρίνει τη διατριβή ως προς την 
ποιότητα, την πληρότητα, την πρωτότυπη σκέψη και τη 
συμβολή της στην επιστήμη. Με βάση αυτά τα κριτήρια, 
διατυπώνει την τελική της κρίση και τη βαθμολογεί. 

Η έγκριση και βαθμολόγηση βεβαιώνεται με σχετικό 
πρακτικό. Η Διδακτορική Διατριβή εγκρίνεται με πλειο- 
ψηφία τουλάχιστον πέντε (5) μελών της Επταμελούς Εξε¬ 
ταστικής Επιτροπής.Το πρακτικό υπογράφεται από όλα 
τα συμμετέχοντα στη διαδικασία της αξιολόγησης της 
διατριβής μέλη της Επταμελούς Εξεταστικής Επιτροπής 
και διαβιβάζεται διά της Γραμματείας, στη Συνέλευση 
του Τμήματος. Σε περίπτωση κατά την οποία το πρακτικό 
φέρει υπογραφές τεσσάρων μελών της Επταμελούς Επι¬ 
τροπής και πέμπτο μέλος έχει υπογράψει την Εισηγητική 
Έκθεση, ο τίτλος θεωρείται ότι έχει χορηγηθεί εγκύρως 
(ν. 4186/2013, άρθρο 39, παρ. 18). 

Η εγκριθείσα διδακτορική διατριβή βαθμολογείται με 
την ακόλουθη κλίμακα: 

• Άριστα με διάκριση (σε όλως εξαιρετικές περιπτώσεις 
και μόνο με ομόφωνη απόφαση της Επταμελούς Εξετα¬ 
στικής Επιτροπής). 

• Άριστα. 

• Δίαν Καλώς. 

• Καλώς. 

Μετά την έγκριση της Διδακτορικής Διατριβής, ο Υπο¬ 
ψήφιος Διδάκτορας οφείλει να καταθέσει στη Γραμμα¬ 
τεία του Τμήματος ένα αντίτυπο της τελικής έκδοσης 
της διατριβής σε έντυπη μορφή (για το Εθνικό Κέντρο 
Τεκμηρίωσης- Εθνικό Αρχείο Διδακτορικών Διατριβών) 
και δύο αντίτυπα σε ψηφιακή μορφή (ένα για το Εθνι¬ 
κό Κέντρο Τεκμηρίωσης - Εθνικό Αρχείο Διδακτορικών 
Διατριβών και ένα για τη Βιβλιοθήκη του Τμήματος). 
Η διδακτορική διατριβή, εφόσον γράφεται στην ελλη¬ 
νική γλώσσα, πρέπει να περιέχει σύντομη περίληψη 
στην αγγλική γλώσσα. Η διδακτορική διατριβή, εφόσον 
γράφεται σε γλώσσα διάφορη της ελληνικής, πρέπει να 
συνοδεύεται από: α) εκτεταμένη περίληψη στην ελλη¬ 
νική γλώσσα, η οποία να περιγράφει επαρκώς το αντι¬ 
κείμενο της διατριβής, καλύπτοντας όλα τα αντίστοιχα 
κεφάλαια, β) λεξικό αντιστοίχισης των τεχνικών όρων 
που χρησιμοποιούνται στο κείμενο της διατριβής με 
τους αντίστοιχους ελληνικούς όρους. 

Άρθρο 11 

Αναγόρευση και Καθομολόγηση Διδακτόρων 

Η Συνέλευση αναγορεύει και καθομολογεί τον/την 
υποψήφιο/α διδάκτορα σε δημόσια Συνεδρίαση του 
Τμήματος, παρουσία του/της υποψήφιου/ας Διδάκτορα. 
Ο Π ρόεδρος του Τμήματος θέτει υπόψη του Σώματος το 
πρακτικό που πιστοποιεί την επιτυχή ολοκλήρωση της 
διαδικασίας προφορικής παρουσίασης και αξιολόγησης 


της Διδακτορικής Διατριβής και ακολουθεί η αναγόρευ¬ 
ση και καθομολόγηση του/της υποψήφιου/ας. Στη Συνε¬ 
δρίαση παρίσταται ο/η Πρύτανης ή ο/η Αντιπρύτανης, 
ενώ μπορεί να παρίσταται και ο/η Κοσμήτορας. 

Η τελετή αναγόρευσης και καθομολόγησης και ο τύ¬ 
πος του Διδακτορικού Διπλώματος του/της Διδάκτορος 
ακολουθούν τα Πρότυπα σχετικών Αποφάσεων της Συ¬ 
γκλήτου του Πανεπιστημίου Δυτικής Μακεδονίας. 

Η τελετή διενεργείταιτρεις(3) φορές ανά ακαδημαϊκό 
έτος. 

Ο/Η υποψήφιος/α διδάκτορας πριν από την αναγό¬ 
ρευση και καθομολόγησή του/της από την Συνέλευση 
του Τμήματος, μπορεί να αιτηθεί χορήγηση Βεβαίωσης 
Επιτυχούς Αποπεράτωσης. 

Στον/Στην Διδάκτορα χορηγείται Αντίγραφο Διδακτο¬ 
ρικού Διπλώματος.Το Διδακτορικό Δίπλωμα (μεμβράνη), 
υπογράφεται από τον/την Πρύτανη, τον/την Πρόεδρο 
και τον/την Προϊστάμενο/η Γραμματείας του Τμήματος 
και φέρει τη σφραγίδα του Πανεπιστημίου Δυτικής Μα¬ 
κεδονίας. 

Άρθρο 12 

Λόγοι Διαγραφής 

Η ΣυνέλευσητουΤμήματος Μηχανικών Πληροφορικής 
και Τηλεπικοινωνιών, μετά από εισήγηση τηςΤριμελούς 
Συμβουλευτικής Επιτροπής, μπορεί να αποφασίσει τη 
διαγραφή Υποψήφιου/ας Διδάκτορα. Στην απόφαση 
τεκμηριώνονται οι λόγοι διαγραφής. 

Ειδικότερα, ανεπαρκής πρόοδος του/της υποψήφιου/ 
ας διδάκτορα τεκμηριώνεται με δύο (2) τουλάχιστον αρ¬ 
νητικές Εκθέσεις Προόδου. 

Ο/Η υποψήφιος/α διδάκτορας διαγράφεται αυτοδί¬ 
καια μετά από αίτησή του/της. 

Άρθρο 13 

Μεταβατικές διατάξεις 

Όλοι/ες οι υποψήφιοι/ες διδάκτορες του Τμήματος 
μετά την έγκριση του παρόντα Κανονισμού Διδακτορι¬ 
κών Σπουδών, εντάσσονται στις διατάξεις του ν. 4485/ 
2017 και στον παρόντα Κανονισμό. Ειδικά για την αξιο¬ 
λόγηση διδακτορικών διατριβών, αναφορικά με τα κρι- 
τήρια/συνθήκες για την ολοκλήρωση εκπόνησής τους, 
παραμένουν εν ισχύ οι διατάξεις που καθορίζονται στον 
προηγούμενο Κανονισμό Διδακτορικών Σπουδών. 

Όσοι/ες υποψήφιοι/ες διδάκτορες του Τμήματος έχουν 
υπερβεί την ανώτατη διάρκεια εκπόνησης διδακτορικής 
διατριβής, υποχρεούνται στην ολοκλήρωσή της εντός 
διετίας από τη δημοσίευση του παρόντος κανονισμού. 
Στο χρονικό αυτό διάστημα δεν προσμετράται η διάρ¬ 
κεια αναστολής που τυχόν χορηγηθεί στον υποψήφιο 
διδάκτορα με απόφαση της Συνέλευσης του Τμήματος, 
κατόπιν αίτησής του. Η χρονική διάρκεια της αναστολής 
δεν μπορεί να υπερβαίνει τα δύο (2) έτη. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Κοζάνη, 13 Δεκεμβρίου 2018 

Ο Πρύτανης 

ΑΝΤΩΝΙΟΣ ΤΟΥΡΛΙΔΑΚΗΣ 

ΞΤ 

ΕΘΝΙΚΟ ΤΥΠΟΓΡΑΦΕΙΟ 

Το Εθνικό Τυπογραφείο αποτελεί δημόσια υπηρεσία υπαγόμενη στο Υπουργείο Διοικητι¬ 
κής Ανασυγκρότησης και έχει την ευθύνη τόσο για τη σύνταξη, διαχείριση, εκτύπωση και 
κυκλοφορία των Φύλλων της Εφημερίδας της Κυβερνήσεως (ΦΕΚ), όσο και για την κάλυψη 
των εκτυπωτικών - εκδοτικών αναγκών του δημοσίου και του ευρύτερου δημόσιου τομέα 
(ν. 3469/2006/Α' 131 και π.δ. 29/2018/Α'58). 

1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ) 

• Τα ΦΕΚ σε ηλεκτρονική μορφή διατίθενται δωρεάν στο νννννν.θ 1.0Γ, την επίσημη ιστο¬ 
σελίδα του Εθνικού Τυπογραφείου. Όσα ΦΕΚ δεν έχουν ψηφιοποιηθεί και καταχωριστεί στην 
ανωτέρω ιστοσελίδα, ψηφιοποιούνται και αποστέλλονται επίσης δωρεάν με την υποβολή αί¬ 
τησης, για την οποία αρκεί η συμπλήρωση των αναγκαίων στοιχείων σε ειδική φόρμα στον 
ιστότοπο νννννν.θΐ.ςιΐ'. 

• Τα ΦΕΚ σε έντυπη μορφή διατίθενται σε μεμονωμένα φύλλα είτε απευθείας από το Τμή- 
μα Πωλήσεων και Συνδρομητών, είτε ταχυδρομικά με την αποστολή αιτήματος παραγγελίας 
μέσω των ΚΕΠ, είτε με ετήσια συνδρομή μέσω του Τμήματος Πωλήσεων και Συνδρομητών. 
Το κόστος ενός ασπρόμαυρου ΦΕΚ από 1 έως 16 σελίδες είναι 1,00 €, αλλά για κάθε επιπλέον 
οκτασέλιδο (ή μέρος αυτού) προσαυξάνεται κατά 0,20 €.Το κόστος ενός έγχρωμου ΦΕΚ από 
1 έως 16 σελίδες είναι 1,50 €, αλλά για κάθε επιπλέον οκτασέλιδο (ή μέρος αυτού) προσαυξά¬ 
νεται κατά 0,30 €. Το τεύχος Α.Σ.Ε.Π. διατίθεται δωρεάν. 

• Τρόποι αποστολής κειμένων προς δημοσίευση: 

Α. Τα κείμενα προς δημοσίευση στο ΦΕΚ, από τις υπηρεσίες και τους φορείς του 
δημοσίου, αποστέλλονται ηλεκτρονικά στη διεύθυνση ννθΙιπΐ35ΐθΓ.6ΐ@βτ.9Γ με χρήση 
προηγμένης ψηφιακής υπογραφής και χρονοσήμανσης. 

Β. Κατ' εξαίρεση, όσοι πολίτες δεν διαθέτουν προηγμένη ψηφιακή υπογραφή μπορούν 
είτε να αποστέλλουν ταχυδρομικά, είτε να καταθέτουν με εκπρόσωπό τους κείμενα προς 
δημοσίευση εκτυπωμένα σε χαρτί στο Τμήμα Παραλαβής και Καταχώρισης Δημοσιευμάτων. 

• Πληροφορίες, σχετικά με την αποστολή/κατάθεση εγγράφων προς δημοσίευση, την ημε¬ 
ρήσια κυκλοφορία των Φ.Ε.Κ., με την πώληση των τευχών και με τους ισχύοντες τιμοκαταλό¬ 
γους για όλες τις υπηρεσίες μας, περιλαμβάνονται στον ιστότοπο (νννννν.θΐ.ςή. Επίσης μέσω 
του ιστότοπου δίδονται πληροφορίες σχετικά με την πορεία δημοσίευσης των εγγράφων, με 
βάση τον Κωδικό Αριθμό Δημοσιεύματος (ΚΑΔ). Πρόκειται για τον αριθμό που εκδίδει το Εθνι¬ 
κό Τυπογραφείο για όλα τα κείμενα που πληρούν τις προϋποθέσεις δημοσίευσης. 

2. ΕΚΤΥΠΩΤΙΚΕΣ - ΕΚΔΟΤΙΚΕΣ ΑΝΑΓΚΕΣ ΤΟΥ ΔΗΜΟΣΙΟΥ 

Το Εθνικό Τυπογραφείο ανταποκρινόμενο σε αιτήματα υπηρεσιών και φορέων του δημοσίου 
αναλαμβάνει να σχεδιάσει και να εκτυπώσει έντυπα, φυλλάδια, βιβλία, αφίσες, μπλοκ, μηχανο¬ 
γραφικά έντυπα, φακέλους για κάθε χρήση, κ.ά. 

Επίσης σχεδιάζει ψηφιακές εκδόσεις, λογότυπο και παράγει οπτικοακουστικό υλικό. 


Ταχυδρομική Διεύθυνση: Καποδιστρίου 34, τ.κ. 10432, Αθήνα 

Ιστότοπος: νινινι.βΧ.φ 

ΤΗΛΕΦΩΝΙΚΟ ΚΕΝΤΡΟ: 210 5279000 - Ιβχ: 210 5279054 

Πληροφορίες σχετικά με την λειτουργία 
του ιστότοπου: Γΐ6ΐράθ$Ι<.6ΐ@6ΐ.9 > ' 

Αποστολή ψηφιακά υπογεγραμμένων 
εγγράφων προς δημοσίευση στο ΦΕΚ: 

νν60ΠΓ135ΐ6Γ.6ϊ@€ϊ.ε|Γ 

ΕΞΥΠΗΡΕΤΗΣΗ ΚΟΙΝΟΥ 

Πωλήσεις - Συνδρομές: (Ισόγειο, τηλ. 210 5279178- 180) 
Πληροφορίες: (Ισόγειο, Γρ. 3 καιτηλεφ. κέντρο 210 5279000) 
Παραλαβή Δημ. Ύλης: (Ισόγειο, τηλ. 210 5279167,210 5279139) 

Πληροφορίες για γενικό πρωτόκολλο 
και αλληλογραφία: 9Γ3>ηιτΐ3ΐ6Ϊ3@6ΐ.9>' 

Ωράριο για το κοινό: Δευτέρα ως Παρασκευή: 8:00 -13:30 


ΠπτΕτΦ.π:' ■' ΊΙΕ σηη Γ 

για να βελτιώσουμε τις υπηρεσίες μας, συμπληρώνοντας την ειδική φόρμα στον ιστότοπο μας. 


























